CELEX: C2004/300/28
Language: da
Date: 2004-12-04 00:00:00
Title: Domstolens dom (Femte Afdeling) af 21. oktober 2004 i sag C-426/02, Kommissionen for De Europæiske Fællesskaber mod Den Hellenske Republik (Traktatbrudssøgsmål — afgifter med tilsvarende virkning — fælles handelspolitik — import af varer hidrørende fra medlemsstaterne og tredjelande — afgift opkrævet ved godkendelse af fakturaer)

4.12.2004   
            
            
               DA
            
            
               Den Europæiske Unions Tidende
            
            
               C 300/14
            
         
      DOMSTOLENS DOM
   
   (Femte Afdeling)
   af 21. oktober 2004
   i sag C-426/02, Kommissionen for De Europæiske Fællesskaber mod Den Hellenske Republik (1)
   
   (Traktatbrudssøgsmål - afgifter med tilsvarende virkning - fælles handelspolitik - import af varer hidrørende fra medlemsstaterne og tredjelande - afgift opkrævet ved godkendelse af fakturaer)
   (2004/C 300/28)
   Processprog: græsk
   I sag C-426/02, angående et traktatbrudssøgsmål i henhold til artikel 226 EF, anlagt den 22. november 2002, Kommissionen for De Europæiske Fællesskaber (befuldmægtigede: X. Lewis og M. Konstantinidis) mod Den Hellenske Republik (befuldmægtigede: A. Samoni-Rantou og N. Dafniou), har Domstolen (Femte Afdeling), sammensat af afdelingsformanden, R. Silva de Lapuerta, og dommerne C. Gulmann (refererende dommer) og S. von Bahr; generaladvokat: A. Tizzano; justitssekretær: R. Grass, den 21. oktober 2004 afsagt dom, hvis konklusion lyder således:
   
               1)
            
            
               Den Hellenske Republik har tilsidesat sine forpligtelser i henhold til artikel 23 EF, 25 EF og 133 EF, idet den til fordel for Èthnikos Organismos Farmakon (det nationale lægemiddelkontor) har opkrævet et gebyr for kontrollen med ægtheden af importfakturaer for råstoffer til farmaceutisk brug og for halvfabrikata og færdige lægemidler hidrørende fra andre medlemsstater eller tredjelande.
            
         
               2)
            
            
               Den Hellenske Republik betaler sagens omkostninger.
            
         
      (1)  EUT C 31 af 8.2.2003.